અને હા , લાયક એવી એલિસન જેની તો આ મુવી માટે સપોર્ટિંગ એક્ટ્રેસ’નો ઓસ્કાર જીતી જ ગઈ પણ સપોર્ટિંગ એક્ટર માટે પણ આ મુવીમાંથી એક એક્ટરને નોમિનેશન મળવું જોઈતું હતું અને એ છે જેફ’નો સાઈકો કમ સિલી ફ્રેન્ડ ને ટોન્યા’નો બોડીગાર્ડ એવો ચાર સ્ટેપ આગળ રહેતો શોન ( અત્યંત નેચરલ ને ઓન ધ બીટ એવો સુપર્બ Paul Walter Hauser ) વત્તા , પુરા મુવીમાં હરકોઈના નરેશન અને ટ્રીટમેન્ટ સાથે એક વસ્તુ સજ્જડ ટેમ્પો જમાવે છે અને એ છે સોલિડ સોંગ્સ ” Sleeping Bag , Devil Woman , Goodbye Stranger , How Can You Mend a Broken Heart , Every 1’s a Winner , Feels Like the First Time , Little Girl Bad . . . યસ , આ સોંગ્સ વિના એ ગુસ્સો , ગમ , અરાજકતા , એ જીજીવિષા ન ઝીલાઈ હોત ! મુવીમાં ઘણા એટલે ઘણા દ્રશ્યો યાદગાર છે પણ માત્ર બે-ત્રણ દ્રશ્યોનો ઉલ્લેખ કરીને અટકું તો ; 1) નેન્સી પર હુમલો થાય છે એ કન્ફ્યુઝડ ને ક્રેઝી સીન ! 2) પોતાની જ દીકરીને ઉશ્કેરવા અજાણ્યાને પૈસા આપીને એના પરફોર્મન્સની ધાર કમ અણી કાઢતી મા ! 3) અરીસામાં જોઈને મોં પરના હાવભાવની અલ્ટીમેટ રેંજ સાથે ટોન્યા’નું જે રડવાનું દ્રશ્ય છે તે જુવો તો માર્ગો’ની એક્ટિંગ સ્કિલ પર ઓવારી જવાનું મન થાય ! બસ હવે અટકું ? આ એ ગાળો હતો કે જયારે અમેરિકન ક્લચરમાં નવુંસવું 24 કલાક ચાલતું અમેરિકન મીડિયા જન્મ્યું હતું ને પછી આ ઘટના ઘટી ,ને પછી તો પૂછવું જ શું ? તો જોઈ નાખો ટોન્યા’ના ટ્રીમેન્ડસ ટ્રિપલ એક્સેલ અને આ મસ્ત મૂવી કમ બાયોપિક , કે જેના ડિરેક્ટર Craig Gillespie ( Million Dollar Arm અને Lars and the Real Girl માટે જાણીતા ) ની સ્ટાઇલ જોઈને ઘડીક સ્કોર્સીસ તો ઘડીક કોએન બ્રધર્સ તો ઘડીક ડેવિડ.ઓ.રસેલ યાદ આવી જશે.